ARRONDO ALDASORO (EH Bildu, 2015-04-16):
Bai, saiatuko naiz labur egiten.
Lehenengo aipatzea alderdi, PNVtik esaten diguzue Jaurlaritza hausnarketa sakon bat egiten ari dela eta hori ere komunikabideen bidez ezagutu dugu eta aspaldian, ia hilabete asko dira Aburto sailburuordeak esan zuena ere gauza bera, beraz, horrela bada zertara datoz dekretu hauek orain? Ez da hobe hausnarketa hori egitea? Hitz egitea, eztabaidatzea, adostea eta ondoren ikusiko da zer egin behar den.
Guk bakarrik, lehen esan dut, eta bakarrik zentsu bat ikusten diogu gaur egun dekretu horiek egin izana, aldatu izana eta errenta estandarizatua ezarri nahi hori eta da aurrekontuak koadratzea, eta ez besterik.
Zeren bestela ez dugu ulertzen, zentsua du hausnarketa egiten ari baldin bada Jaurlaritza, hausnarketaren ondorioz egin beharreko aldaketak egitea eta ahal den neurrian behintzat modu adostuan eta hori ez da errealitatea.
Eta erdibidekoaren azken puntuan, azken batean guk horri ipintzen dioguna da data bat, zeren ados gaude, hausnarketa behar da eta ez bakarri hausnarketa, esan dudan bezala adostasuna eta adibidez zuk aipatutako errenta estandarizatuaren inguruan denok dakigu iritzi asko daudela, Legebiltzarrera ere etorri dira hainbat agerraldi egitera, bakoitzak bere iritziak mahai gainean ipintzea, eztabaidatu dezagun, ireki dezagun eztabaida hori. Ez dezagun egin Dekretuen bidez goitik behera ezarri horrela gauza konplikatu bat.
Horregatik diogu aurrekontuak nolabait koadratzeko hartutako erabakiak direla.
Beste alde batetik, lehen aipatu dugu ere orain dela aste batzuk Enplegu Batzordean legezbesteko proposamen bat onartu zela. Legezbesteko proposamen bat gure ikuspuntutik inportantea dena eta kasu honetan espero duguna Jaurlaritzak betetzea.
Zeren hor esaten da ekaina aurretik 2014ko eskatzaile guztiei ordaintzea zor zaiena 2014tik. Beste alde batetik, esaten da 2015ean dauden eskari guztiei erantzutea eta, beraz, laguntza horiek ematea, guztiei.
Eta azken puntuan hain zuzen, Arregi andreak esaten zuena, da gaur egun hemen laugarren puntuan erdibidekoan antzekoa dena. Zergatik ekarri dugu? Gai berdinaz ari garelako hitz egiten azken batean eta ikusi dugunez ere Jaurlaritzak askotan behin esanda ez duela betetzen, hori gertatu zen 2014ko urrian onartutakoarekin, agian gaur bigarren aldiz onartuta errazago izango dugu Jaurlaritzak eta Toña sailburuak betetzea Legebiltzarrak eskatutakoa. Ez dakit nahiko argudioa den ala ez.
Eta beste alde batetik, esan nahi dut azken batean hemen diru gehiago behar dela honetarako ere bai, aurrekontuak egiterakoan kontutan eduki behar dela familian eta familia politiketan inbertitzea dela hori, inbertsio bat, eta horrek eskatzen du baita ere baliabideak mahai gainean ipintzea.
Gaurko erdibidekoan orain arte aipatutakoari gehitzen zaiona nagusiki eta guretzat gauza bat da inportanteena eta da adieraztea ez gatozela bat ateratako dekretuekin eta uste dugula dekretu horiek eta eskatzen diogula Jaurlaritzari bertan bera uztea, berri batzuk egitea eta horiek egitea hausnarketa hori egin ondoren eta konpartitu ondoren.
Eta hori da gaur eskatu nahi dioguna. Eta noski, erdibidekoan badaude beste puntu batzuk bat egiten ditugunak ere, ondo iruditzen zaigunak, ebaluazio bat egitea, ebaluazio hori hona ekartzea eta lehen aipatu dudan bezala diru gehiago eta baliabide gehiago mahai gainean ipintzea.
Eta Alderdi Popularrari azken gauza bat, Quiroga andrea, ez dakit nola adierazi, benetan gaia interesatzen zaionean benetan Alderdi Popularrari adosten du eta ez zen izango hau lehen aldia, aurretik ere egin du.
Gaur ez baldin badu egin beste arrazoi batzuk egongo dira medio, baina hori horrela izanda, hipokresia gutxiago izan. Azken batean, adostasunaren aldeko aldarriak egitea gero horrelako jarrerak izanda ez du zentsurik. Hala ere, egia esan ez da gure arazo nagusiena, zuena da, zuek konpondu beharrekoa da...
...horrelako jarrerak izanda, ez du zentsurik.
Hala ere, egia esan, ez da gure arazo nagusiena, zuena da, zuek konpondu beharrekoa da eta bueno, bidea egingo dugu.